wickkiey/tamil-wikipedia-markdown huggingface dataset:
# வியட்நாம் கம்யூனிஸ்ட் கட்சி


**வியட்நாம் கம்யூனிஸ்டுக் கட்சி** (*Communist Party of Vietnam*) என்பது வியட்நாம் சோசலிசக் குடியரசின் ஒரேயொரு சட்டபூர்வ அரசியல் கட்சி ஆகும். இது 1930 இல் ஹோ சி மின் என்பவரால் நிறுவப்பட்டது, 1954 இல் வடக்கு வியட்நாமின் ஆளும் கட்சியானாது. பின்னர் 1975 இல் சைகோன் வீழ்ச்சியைத் தொடர்ந்து தெற்கு வியட்நாமிய அரசாங்கத்தின் வீழ்ச்சிக்குப் பிறகு வியட்நாம் முழுவதுமாக ஆளும் கட்சியாக மாறியது. இது பெயரளவில் வியட்நாமிய தந்தைநாட்டு முன்னணியில் இருந்தாலும், இது ஒரு ஒற்றையாட்சி அரசாங்கத்தை நிர்வகித்து வருகிறது. அத்துடன் அரசு, இராணுவம் மற்றும் ஊடகங்கள் மீது மையப்படுத்தப்பட்ட கட்டுப்பாட்டைக் கொண்டுள்ளது. இக்கட்சியின் மேலாதிக்கம் தேசிய அரசியலமைப்பின் 4-ஆவது பிரிவு மூலம் உத்தரவாதம் அளிக்கப்பட்டுள்ளதுது. வியட்நாமிய மக்கள் பொதுவாக கம்யூனிசக் கட்சியை "கட்சி" (Đảng) அல்லது "நம் கட்சி" (Đảng ta) என்று குறிப்பிடுகின்றனர்.  

உருசிய மார்க்சியப் புரட்சியாளர் விளாதிமிர் லெனினால் உருவாக்கப்பட்ட சனநாயக மத்தியத்துவக் கொள்கையின் அடிப்படையில் வியட்நாம் கம்யூனிசக் கட்சி ஒழுங்குபடுத்தப்பட்டுள்ளது. இதன் மிக உயர்ந்த நிறுவனம் கட்சியின் தேசிய காங்கிரசு ஆகும், இது மத்திய குழுவைத் தேர்ந்தெடுக்கிறது. கட்சிக் காங்கிரசுகளுக்கு இடையில் கட்சி விவகாரங்களில் மத்தியக் குழு மிக உயர்ந்த அமைப்பாகும். ஒரு கட்சி மாநாட்டிற்குப் பிறகு, மத்திய குழு பொலிட்பீரோ எனப்படும் அரசியல் குழுவையும் செயலகத்தையும் தேர்ந்தெடுத்து, கட்சியின் மிக உயர்ந்த அலுவலகமான பொதுச் செயலாளரை நியமிக்கிறது. மத்திய குழுவின் அமர்வுகளுக்கு இடையில், கட்சி விவகாரங்களில் பொலிட்பீரோ மிக உயர்ந்த அமைப்பாகும். இருப்பினும், மத்திய குழு அல்லது கட்சியின் தேசிய காங்கிரசால் முன்கூட்டியே அங்கீகரிக்கப்பட்ட கொள்கைகளின் அடிப்படையில் மட்டுமே முடிவுகளை செயல்படுத்த முடியும். 2017 ஆம் ஆண்டு நிலவரப்படி, 12வது பொலிட்பீரோவில் 19 உறுப்பினர்கள் உள்ளனர்.  

கட்சி "சோசலிச-சார்ந்த சந்தைப் பொருளாதாரம்", 'ஹோ சி மின் சிந்தனை' ஆகிய கொள்கைகளை முன்னெடுக்கிறது. பனிப்போர்க் காலத்தில் சோவியத் ஒன்றியத்துடனும் அதன் நட்பு நாடுகளுடனும் இணைந்தது, 1986 ஆம் ஆண்டில் 'டோய் மோய்' எனப்படும் பொருளாதாரச் சீர்திருத்தங்களை அறிமுகப்படுத்துவதற்கு முன்பு, வியட்நாமில் திட்டமிட்ட பொருளாதாரத்தை நடைமுறைப்படுத்தியது. 1980-களின் பிற்பகுதியிலும் 1990-களிலும் கலப்புப் பொருளாதாரம் அறிமுகப்படுத்தப்பட்டதில் இருந்து கட்சி அதன் ஏகபோக கருத்தியலையும் தார்மீக சட்டப்பூர்வத்தன்மையையும் இழந்துவிட்டதாக வாதிடப்பட்டது. அண்மைய ஆண்டுகளில், கட்சி ஒரு குறிப்பிட்ட வகுப்பை பிரதிநிதித்துவப்படுத்துவதை நிறுத்தி விட்டது, மாறாக தொழில்முனைவோரை உள்ளடக்கிய "முழு மக்களின் நலன்களை" முன்னிறுத்தியது. 2006-ஆம் ஆண்டில், கட்சி உறுப்பினர்கள் தனிப்பட்ட நடவடிக்கைகளில் ஈடுபட அனுமதிக்கப்பட்டபோது, ​​வகுப்புத் தடை முழுமையாக நீக்கப்பட்டது. மார்க்சியம்-லெனினியத்தை வலியுறுத்தாமல், கட்சி வியட்நாமிய தேசியவாதம், வளர்ச்சிவாதம், அமெரிக்க, பிரெஞ்சுப் புரட்சிகளின் கருத்துக்கள், ஹோ சி மின்னின் தனிப்பட்ட நம்பிக்கைகள் ஆகியவற்றிற்கு முக்கியத்துவம் அளித்துள்ளது. கம்யூனிஸ்ச, தொழிலாளர் கட்சிகளின் ஆண்டு பன்னாட்டுக் கூட்டத்தில் வியட்நாம் கம்யூனிசக் கட்சி பங்கேற்கிறது.
# அ. சவுந்திரராசன்


**அ. சவுந்திரராசன்** இந்திய கம்யூனிஸ்ட் கட்சி (மார்க்சிஸ்ட்)இன் மத்தியகுழு உறுப்பினர். 2011 - 2016 வரை பெரம்பூர் சட்டமன்ற தொகுதி உறுப்பினராகப் பணியாற்றினார்.  

## பொதுவுடைமை இயக்கத்தில்
அ. சவுந்திரராசன் ஒரு இளங்கலை பட்டதாரி. சென்னை மாநிலக் கல்லூரியில் படிக்கும் போதே மாணவர் சங்கத்தில் தன்னை ஈடுபடுத்திக் கொண்டார். பின்னர் வி.பி.சிந்தன் போன்ற பொதுவுடைமை இயக்கத் தலைவர்களின் செயல்பாடுகளால் ஈர்க்கப்பட்டு, மார்க்சிஸ்ட் கம்யூனிஸ்ட் கட்சியில் சேர்ந்து, 1971-ஆம் ஆண்டிலிருந்து முழுநேர ஊழியராக பணியாற்றி வருந்தார். ஃபாக்ஸ்கான் தொழிற்சாலைப் போராட்டத்தில் சிறையிலடைக்கப்பட்டு நீதிமன்றத்திற்கு கைவிலங்கிட்டு அழைத்துச் செல்லப்பட்டார் .
# பல்ராஜ் சாஹனீ



பல்ராஜ் சஹானி (பஞ்சாபி: بلراج ساہنی , ਬਲਰਾਜ ਸਾਹਨੀ (குர்முகியில்) (1 மே 1913 - 13 ஏப்ரல் 1973), ஒரு புகழ்பெற்ற இந்திய திரைப்பட நடிகர் ஆவார்.இவர், இந்திய கம்யூனிஸ்ட் கட்சியின் இளைஞர் பிரிவான அகில இந்திய இளைஞர் பெருமன்றதின் முதல் தலைவராக தேர்ந்தெடுக்கப்பட்டவர் .  
## ஆரம்ப வாழ்க்கை
பல்ராஜ் சஹானி 1913 ஆம் ஆண்டு மே மாதம் முதல் நாளில் , ஒருங்கிணைந்த இந்தியாவின் ராவல்பிண்டியில் பிறந்தார். படிப்பதற்காக சொந்த ஊரான ராவல்பிண்டில் இருந்து லாகூருக்கு சென்றார்.அங்கு, ஆங்கில இலக்கியத்தில் முதுகலை பட்டம் பெற்ற பின்னர் ராவல்பிண்டிக்கு திரும்பிச் சென்று அவரது குடும்பம் தொழிலில் இணைந்தார்.அவர் பஞ்சாப் பல்கலைக்கழகத்தில் ஹிந்தியில் இளங்கலை பட்டமும் , ஆங்கிலம் முதுநிலை பட்டமும் பெற்றார்.  

## தொழில் வாழ்க்கை
இந்தியா, பாகிஸ்தான் பிரிவினைக்குப் பின்னர் இந்தியா வந்தவர் , இப்டா (IPTA - Indian People's Theatre Association) என்கிற அமைப்பை தொடங்கி, நாடகங்கள் நிகழ்த்தினார். இப்படம் 1954 ஆம் ஆண்டு கான் திரைப்பட விழாவில் விருது வென்றது..இவர் பத்மினி, மீனாகுமாரி ஆகியோருடன் நடித்துள்ளார்.  

## இடதுசாரி சிந்தனை
இந்திய கம்யூனிஸ்ட் கட்சியின் இளைஞர் பிரிவான அகில இந்திய இளைஞர் பெருமன்றதின் முதல் தலைவராக தேர்ந்தெடுக்கப்பட்டவர். இடதுசாரி சிந்தனைகள் கொண்டவர் என்பதால், அவர் மீது நிறைய வழக்குகள் பாய்ந்து, ஒரு கட்டத்தில் நடிக்க முடியாமல் போகவே, தயாரிப்பாளர்கள் நீதிமன்றத்தில் வழக்குத் தொடுத்து, அவரை நடிக்க அழைத்து வந்தார்கள். நீதிமன்றம் அப்போது சில நிபந்தனைகளோடு அனுமதி அளித்தது. காலை எட்டு மணிக்கு தனியாக ஒரு வேனில் சென்றுவிட்டு, மீண்டும் மாலை ஐந்து மணிக்கு சிறைக்கு வந்துவிட வேண்டும் என்ற அந்த நிபந்தனைக்குட்பட்டு, ஒப்புக்கொண்ட எல்லாப் படங்களிலும் நடித்து முடித்தார்.  

## படைப்புகள்
ஆரம்ப கால கட்டங்களில் ஆங்கிலத்தில் எழுதிக் கொண்டிருந்தவர் பஞ்சாபிற்கு சென்றதும், பஞ்சாப் இலக்கியத்திற்கு தன்னுடய பங்களிப்பை நல்கினார். தொடர் பயணத்தை விரும்பும் பால்ராஜ், நிறைய பயண இலக்கியங்களை எழுதியுள்ளார். குறிப்பாக பாகிஸ்தான் பயணம் சென்று வந்ததும், 'மேரா பாகிஸ்தானி சபர்' என்கிற நூலை எழுதினார். பிறகு ஒருங்கிணைந்த சோவியத்திற்கு சென்று வந்ததும், அதுபற்றி ஒரு புத்தகம் எழுதினார். இந்த நூலுக்கு 'சோவியத்லேண்ட் நேரு' என்கிற விருது கிடைத்தது. பஞ்சாப் இதழ்களில் நிறைய சிறுகதைகளும், கவிதைகளும் பால்ராஜ் எழுதியுள்ளார்.  

## இறப்பு
அவர் கடைசியாக நடித்த, கரம் ஹவா திரைப்படத்தை அவர் இறுதி வரை பார்க்கவில்லை. கரம் ஹவா படத்தின் டப்பிங் வேலைகள் முடித்த அடுத்த நாள், பால்ராஜ் சஹானி மரணமடைந்தார் (1973).
# சி. வி. கே. சிவஞானம்


**சி. வேலுப்பிள்ளை கந்தையா சிவஞானம்** (*C. Velupillai Kandaiah Sivagnanam*) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.  
## அரசியலில்
சிவஞானம் யாழ்ப்பாண மாநகரசபையின் ஆணையாளராகப் பணியாற்றி இளைப்பாறிய பின்னர் 2004, மற்றும் 2010 நாடாளுமன்றத் தேர்தல்களில் தமிழ்த் தேசியக் கூட்டமைப்பு சார்பில் யாழ்ப்பாண மாவட்டத்தில் போட்டியிட்டார். ஆனாலும் இரு தடவைகளும் அவர் தேர்ந்தெடுக்கப்படவில்லை.  

சிவஞானம் 2013 வட மாகாண சபைத் தேர்தலில் தமிழ்த் தேசியக் கூட்டமைப்பின் வேட்பாளராக யாழ் மாவட்டத்தில் போட்டியிட்டு 26,747 விருப்பு வாக்குகள் பெற்று 1வது வட மாகாண சபை உறுப்பினரானார். இவர் 2013 அக்டோபர் 11 ஆம் நாள் மாகாண சபை உறுப்பினராக முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார். அதே நாளில் இவர் 1வது வட மாகாண சபையின் தலைவராக (தவிசாளர்) முதலமைச்சரினால் நியமிக்கப்பட்டு பதவியேற்றுக் கொண்டார்.
# திருமண அறிக்கை

**திருமண அறிக்கை** அல்லது **திருமண ஓலை** அல்லது **திருமண ஓலை எழுதுவது** என்பது பல கிறித்தவ சபைகளில் மண ஒப்பந்தம் செய்த பின், திருமணம் செய்யும் மணமக்களின் குறிப்புகளை பொது அறிவிப்பாக வெளியிடுவதைக்குறிக்கும். இது கிறித்தவ ஆலயங்களிலோ, அல்லது சபையின் சுற்றறிக்கையிலோ வெளியிடப்படலாம். இப்பழக்கம் சட்ட முறைமைப்படி இங்கிலாந்து திருச்சபையில் இன்றும் திருமணம் செய்ய கட்டாயமானதாகும். கத்தோலிக்க திருச்சபையில் இப்பழக்கம் 1983க்குப்பின் கட்டாயமற்றதாக்கப்பட்டது. நீதியான உள்நாட்டு சட்டம், திருச்சபையின் சட்டம் ஆகியவற்றில் குறிப்பிடப்பட்டுள்ள செல்லாத்தன்மையுடைய திருமணங்களை தடுப்பதற்காக இது வழக்கில் வந்தது. முன்னரே திருமணமானவர்கள், கற்பு வாக்களித்தவர்கள், முழு ஒப்புதல் இல்லாமல் கட்டாயப்படுத்தி செய்யப்படும் திருமணம், இரத்த உறவுகளிக்கிடையேயான திருமணம் முதலியன செல்லாத்தன்மையுடையவை ஆகும்.  

## கத்தோலிக்க திருச்சபை

முதன் முதலில் செல்லாத்தன்மையுடைய திருமணங்களை தடுப்பதற்காக இவ்வழக்கம் நான்காம் லாத்திரன் பொதுச்சங்கத்தின் ஆணையால் 1215ஆம் ஆண்டு வழக்கில் வந்தது. அதுவரை வெகு சில இடங்களிலேயே இப்பழக்கம் இருந்தது. கத்தோலிக்க திருச்சபையில் மரபுப்படி வாசக வேடையிலிருந்து திருமண ஓலை அறிவிக்கப்படும். 1983க்கு முன்னர் மணமக்கள் இருவரின் தாய் பங்குகளிலும் தொடர்ந்து மூன்று ஞாயிற்றுக்கிழமைகளிலோ அல்லது கடன் திருநாட்களிலோ வாசிக்கப்படும். 1983க்கு பின்வந்த திருச்சபைசட்டத்தில் திருமண அறிக்கை குறித்த விதிமுறைகளை வகுக்க ஒரு நாட்டின் ஆயர் பேரவைக்கு அதிகாரம் அளிக்கப்பட்டது. உலகமயமாக்கலால் திருமணம் இடையூறுகளை விசாரிக்க திருமண அறிக்கை பயனளிக்காததால் கத்தோலிக்க திருச்சபை, 1983இல் இவ்விதியினை நீக்கியது. எனினும், இந்தியா உட்பட பல நாடுகளில் ஆயர் பேரவையின் கட்டாயச் சட்டமாக இது இயற்றப்பட்டுள்ளது.  

### வழக்கங்கள்
மிகவும் நெருங்கிய உறவினரோடு பங்குத்தந்தையினை அனுகி மனமக்களின் பெற்றோர் தத்தம் பகுதியில் திருமண அறிக்கையினை பதிவு செய்வர். இப்பதிவில் திருமண செல்லும் தன்மையினை பாதிக்கும் எதுவும் இல்லை என உறுதிமொழி சான்றில் கையொப்பம் இடுவர். பின்னாட்களில் வரும் மூன்று ஞாயிற்றுக்கிழமைகளிலோ அல்லது கடன் திருநாட்களிலோ திருப்பலியின் போது வேதியரோ அல்லது பங்குகுருவோ இதனை அறிவிப்பர். இவ்வறிவிப்பு பின் வரும் வடிவில் இருக்கும்:  

இந்தியா உட்பட சில இடங்களில் மூன்றாம் கால் இரத்த உறவுமுறையில் (மாமன் மகள்) திருமணம் செய்யவது வழக்கில் உள்ளது. அத்தகைய திருமணத்திற்கு ஆயரின் அனுமதி தேவை. அத்தகைய அனுமதி பெற்றிருப்பின் பின் வரும் சொற்றொடர் சேர்க்கப்படும்:
# சேராக்குப்பம்



**சேராக்குப்பம்** தமிழ்நாடு, கடலூர் மாவட்டம், குறிஞ்சிப்பாடி வட்டத்தில் அமைந்துள்ள ஒரு சிற்றூராகும். இது வடலூர் நகராட்சியில் ஐந்தாவது வார்டில் அடங்கியிள்ளது. வடலூரிலிருந்து சுமார் 2 கி.மீ தூரத்தில் வடகிழக்கில் சேராக்குப்பம் உள்ளது.  

## மக்கள்
சேராக்குப்பத்தில் சுமார் 150 குடும்பங்கள் உள்ளன. வன்னியர்கள் பெரும்பான்மையாக உள்ளனர். ஊருக்கு நடுவே கடலூர்-சேலம் தொடர்வண்டிp பாதை செல்கிறது. சேராக்குப்பத்திலிருந்து வடலூர் செல்லும் வழியிலும் குறிஞ்சிபாடி செல்லும் வழியிலும் தொடர்வண்டி பாதை குறுக்கிடுகிறது. இவை ஆளில்லா கடவையாக உள்ளது.  

## தொழில்
இங்குள்ள மக்கள் வேளாண்மையை முதன்மையான தொழிலாக செய்து வருகின்றனர். பெரும்பாலும் நெல் பயிரிடப்படுகிறது.  

## பாசனம்
ஊருக்கு அருகில ஏரி ஒன்று உள்ளது. அது அய்யனேரி என அழைக்கப்படுகிறது. அது சுமார் 54 ஏக்கர் பரப்பளவு இருக்கும். மழைக்காலத்தில் வரும் நீரை இதில் தேக்கி வைத்து பாசனம் நடைபெறுகிறது. ஆண்டுக்கு ஒரு போகம் நெல் பயிரிடுவது வழக்கம். ஆனால் தற்பொழுது நெய்வேலி நிலக்கரி சுரங்கத்திலிருந்து வெளியேற்றப்படும் நீர் இந்த ஏரிக்கு வருவதால் மூன்று போகமும் நெல் பயிரிடப்படுகிறது.  

## சந்தை
அய்யனேரிக்கு மேல் புறத்தில் உள்ள இடத்தில் வாரச்சந்தை நடைபெறும். வாரத்தில் சனிக்கிழமை தோறும் சந்தை நடைபெறும். சந்தையில் காய்கறிகள் விற்பனையாகும். காலை நேரத்தில் கோழி, ஆடு, மற்றும் மாடுகள் விற்பனையாகும்.  

## கோயில்
சேராக்குப்பம் மக்கள் அய்யனேரிக்கு மேல் கரையில் உள்ள பிடாரி அம்மனை குலதெய்வமாகவும் காவல் தெய்வமாகவும் வழிபடுகின்றனர். இங்கு குடிகொண்டுள்ள அம்மனை செல்லியம்மன் என்றும் அழைக்கின்றனர். செல்லியம்மன் கோயிலுக்கு அருகில் ஐயனார் கோயிலும் உள்ளது. ஆடி முதல் நாள் அய்யனாரையும் பிடாரி அம்மனையும் ஊருக்கு தூக்கிச்சென்று சாகை வார்த்து (கூழ் வார்த்து) விழா எடுக்கின்றனர். பின் ஒவ்வொரு நாளும் பங்காளி உறவு முறையினர் படையல் செய்து தெருக்கூத்து நடத்துகின்றனர். விழா நிறைவுற்றவுடன் அம்மனையும் அய்யனாரையும் கோயிலுக்கு கொண்டு சென்று வைத்து விடுகின்றனர்.
# அன்ரனி ஜெகநாதன்


**மரியாம்பிள்ளை அந்தனி ஜெகநாதன்** (*Mariyampillai Antony Jeyanathan*, மே 11, 1948 - அக்டோபர் 1, 2016) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.  

அன்ரனி ஜெகநாதன் 2013 வட மாகாண சபைத் தேர்தலில் தமிழ்த் தேசியக் கூட்டமைப்பின் வேட்பாளராக முல்லைத்தீவு மாவட்டத்தில் போட்டியிட்டு 9,309 விருப்பு வாக்குகள் பெற்று வட மாகாண சபை உறுப்பினரானார். இவர் 2013 அக்டோபர் 11 ஆம் நாள் மாகாண சபை உறுப்பினராக முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார். அதே நாளில் இவர் 1வது வட மாகாண சபையின் பிரதித் தலைவராக (பிரதித் தவிசாளர்) முதலமைச்சரினால் நியமிக்கப்பட்டு பதவியேற்றுக் கொண்டார்.  

## மறைவு
அன்ரனி ஜெகநாதன் 2016 சனிக்கிழமை காலை திடீர் மாரடைப்பு ஏற்பட்டு தனது 68வது அகவையில் காலமானார்.
# பகுதிப்படிகம்

**பகுதிப்படிகம்** (Quasicrystal) என்பது ஒரு வரிசையான ஆனால் கால சுழற்சியற்றதான ஒரு படிக கட்டமைப்பாகும். இதன் முழுமையான பெயர் பகுதிகால சுழற்சிப்படிகம் என்பதாகும்.  

கடந்த அக்டோபர் 10 அன்று நேச்சர் ஆய்விதழில் வெளியான புதிய ஆய்வில், இரண்டு இயல்பான படிகப்பொருளின் இடைமுகத்தில் ஒரு பகுதிப்படிகத்தை அறிவியலாளர்கள் உருவாக்கியுள்ளனர் எனக் கூறுகிறது.
# பிராவைஸ் அணிக்கோவை

வடிவவியல் மற்றும் படிகவியலில், **பிராவைஸ் அணிக்கோவை** (Bravais lattice) என்பதை அகஸ்டி பிராவைஸ் என்பவர் 1850ல் படித்து அறிந்தார். பிராவைஸ் அணிக்கோவை என்பது ஒரு தனித்த வடிவப்பெயர்ப்பு செயல்பாடுகளின் தொகுப்பு உண்டாக்கும் தனித்த புள்ளிகளின் ஒரு முடிவிலா வரிசை ஆகும். இதனை பின்வருமாறு விளக்குவர்:  

:<math>\mathbf{R} = n_{1}\mathbf{a}_{1} + n_{2}\mathbf{a}_{2} + n_{3}\mathbf{a}_{3}</math>  

இதில், *n<sub>i</sub>* என்பவை முழு எண்கள், மேலும் **a<sub>i</sub>** என்பவை அணிக்கோவையின் விட்டத்தில் பல வெவ்வேறு திசையில் இருக்கும் தொடக்கநிலை திசையன்கள் எனப்படும்.
# ஜி.டி 61

**ஜி.டி 61** (GD 61) என்பது பெர்சியஸ் விண்மீன் குழாமில் காணப்படும் ஒரு வெண் குறு விண்மீன் ஆகும். இது பூமியில் இருந்து சுமார் 150 ஒளியாண்டுகள் தொலைவில் உள்ளது. இது ஒரு கோள் அமைப்பிற்கு உதவுகிறது. அந்தக் கோள் அமைப்பில், அறிவியலாளர்கள் 2013ம் ஆண்டு நீரைக் கொண்ட ஒரு சிறுகோளைக் கண்டறிந்துள்ளனர். இது பற்றிய ஆய்வினை அக்டோபர் 11, 2013 அன்று சயன்சு ஆய்விதழில் வெளியிடப்பட்டுள்ளது.  

வெளிசூரிய கோள்களில் இதுவே முதல் முறையாக திடமான அல்லது திரவ நீரினை அறிவியலாளர்கள் கண்டறிந்ததாகும். செரஸ் என்ற சிறுகோளைப் போன்றே அதன் நிறையில் 26% நீரினை கொண்டுள்ளது இந்து முதல் வெளிசூரிய கோள் கண்டுபிடிப்பு.
# வாழ்வளிக்கும் மரம்


யில் 17 ஆம் நூற்றாண்டு சித்தரிக்கப்படும் ஒரு படம் அஜர்பைஜான்]]  

**வாழ்வளிக்கும் மரம்** (*The Tree of Life*) என்பது மனித வாழ்க்கை அறிவியல், சமயம், தத்துவம், மற்றும் புராணங்களின் கருத்துப்படி ஒரு மரத்தின் பரிணாம வளர்ச்சியோடு ஒப்பிடப்படுகிறது. பூமியில் வாழும் மனிதனின் தோற்றம் இதுவரை புரியாத எந்த ஆராய்ச்சி மூலமும் கண்டுபுடிக்க முடியாத ஒரு புதிராகவே இருந்துவருகிறது. மறைமுகமாக உள்ள உள்ளிணைப்பு கொண்ட நமது உடலின் பரிணாம உணர்வு பொதுவான வம்சாவளியை கொண்ட உருவகமாக உள்ளது.  

## மதம் மற்றும் தொன்மவியல்

கிராமிய கலாச்சாரம் மற்றும் அறிவியல் நினைவுகளில் மரங்கள் பெரும்பாலும் கருவுருதலின் மூலம் அழியா வரம்பெற்ற விருட்சமாக இருப்பதை நாம் காண முடிகிறது. இவற்றில் பல மரங்கள் மதங்களின் பெயரால் புகழின் உச்சத்தில் இடம்பிடித்துள்ளது.  

இஸ்லாமியத்திற்கு முந்தைய பாரசீக புராணங்களில் மரங்களை பெரியதாகவும், புனிதமாகவும் கருதினர். புராணங்களில் ஆரிமன் (Ahreman) பூமியில் வளரும் அனைத்து மரங்களையும் தடுத்து அழிக்க ஒரு தவளையை உருவாக்கினார். இதன் விளைவாக, கடவுள் (Ahura மஸ்டா) மரங்களை பாதுகாக்க இரண்டு மீன்களை உருவாக்கினார். அந்த இரண்டு மீன்கள் எப்போதும் தவளையை பார்த்துக்கொண்டு அதன் செயல்பாடுகளை கவனித்துக்கொண்டும் தயாராக இருக்க வேண்டும். மஸ்டா வாழ்க்கையில் எப்போதும் நல்லது செய்யவும், ஆரிமன் அனைத்து தீயவிணைகளை கொண்டவராகவும் *வாழ்வளிக்கும் மரம்* கருதுகிறது.  

## மேற்கோள்
# பொ. ஐங்கரநேசன்


**பொன்னுத்துரை ஐங்கரநேசன்** (*Ponnudurai Ayngaranesan*) இலங்கைத் தமிழ் அரசியல்வாதியும், மாகாண சபை உறுப்பினரும், சூழலியலாளரும் ஆவார்.  

## வாழ்க்கைச் சுருக்கம்
ஐங்கரநேசன் யாழ்ப்பாணம் இந்துக் கல்லூரி, சென்னை கிறித்துவக் கல்லூரி ஆகியவற்றில் கல்வி கற்றவர். ஆசிரியரான இவர் யாழ்ப்பாணம் கந்தர்மடத்தில் தனியார் பயிற்சி வகுப்புகளை நடதி வந்தார்.  

## அரசியலில்
ஐங்கரநேசன் 2013 வட மாகாண சபைத் தேர்தலில் ஈழமக்கள் புரட்சிகர விடுதலை முன்னணியினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக யாழ் மாவட்டத்தில் போட்டியிட்டு 22,660 விருப்பு வாக்குகள் பெற்று வட மாகாண சபை உறுப்பினரானார். இவர் வட மாகாண சபையின் வேளாண்மை, கால்நடை, நீர்ப்பாசனம், சூழல் அமைச்சராக முதலமைச்சரினால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார்.
# உலகளாவிய வானியல் ஒன்றியம்



**உலகளாவிய வானியல் ஒன்றியம்** (International Astronomical Union) என்பது மெய்யியல் முனைவர் பட்டமோ அல்லது அதற்கும் மேலோ தேர்ச்சிப்பெற்ற தொழிலார்ந்த வானியல் வல்லுநர்கள் இணைந்த கூட்டமைப்பாகும். இதுவே வானில் காணப்படும் அனைத்து விண்வெளிப் பொருட்களுக்கும் பெயரிடவும், பிற கண்டுபிடிப்புகளை அங்கீகரிக்கவும் அதிகாரம் கொண்ட உலகளாவிய இயக்கம் ஆகும்.
# காளி தீயாட்டு

காளியூட்டு என்பது களத்தில் அரங்கேறும் ஒரு நடனக் கலை. பத்ரகாளியின் வரலாற்றை நினைவுகூர்ந்து இதை நிகழ்த்துவர். திருவல்லை, கோட்டயம், திருப்பூணித்துறை ஆகிய இடங்களில் பரவலாக நிகழ்த்தப்படுகிறது  

பத்ரகாளித்தீயாட்டு பத்ரகாளி கோயில்களிலும் வீடுகளிலும், தீயாட்டு நிகழ்த்துவோர் வீடுகளிலும் நடத்தப்படுவதுண்டு.  

## இதையும் காண்க
- அய்யப்பன் தீயாட்டு
# கல்லச்சுக்கலை


**கல்லச்சுக்கலை** (Lithography) என்பது எண்ணெயும், நீரும் கலக்காமல் இருக்கும் என்ற கோட்பாட்டின் அடிப்படையில் உருவாக்கப்பட்ட ஒரு வரைக்கலை முறையாகும். இது பெரும்பாலும் கற்களிலோ அல்லது உலோகத்திலோ மென்மையான பகுதியின்மேல் வரையப்படும். இதனை சுண்ணாம்பு அச்சுக்கல் என அழைப்பர். இந்த அச்சுக்கலைப் பாணியை முதன்முதலில் 1796இல் கண்டுபிடித்துச் செயலாக்கியவர் செருமனி நாட்டைச் சார்ந்த நடிகர் அலோய்சு செனெஃபெல்டர் (*Alois Senefelder*) என்பவர். இவர் மேடை நாடக விளம்பரத்திற்காக மலிவான முறையில் படங்களை அச்சிடுவதற்கு இக்கலைப் பாணியைப் பயன்படுத்தினார்.  

## கல்லச்சுக்கலையின் தத்துவம்
கல்லச்சுக்கலை ஓர் எளிய வேதியியல் தத்துவத்தின் அடிப்படையில் படிமங்களை ஆக்கிட உருவாக்கப்பட்டது. ஒரு படிமத்தின் நேர்முகப் பகுதி நீர் எதிர்ப்பு (*hydrophobic*) பண்புடையது என்றால், அதன் எதிர்முகப் பகுதி நீர் ஈர்ப்பு (*hydrophilic*) பண்புடையதாகும். பொருத்தமான அச்சு மையும் நீர்க் கலவையும் படிமத் தட்டில் வைக்கப்படும்போது, மை நேர்முகப் பகுதியில் ஒட்டிக்கொள்ளும், நீர் எதிர்முகப் பகுதி படிமத்தை அகற்றும்.  

இதைக் கண்டுபிடித்த அலோய்சு செனெஃபெல்டெர் முதலில் சுண்ணாம்புக் கல்லைப் பயன்படுத்தினார். இதிலிருந்து "கல்லச்சுக்கலை" என்னும் பெயர் எழுந்தது. கிரேக்க மொழியில் "லித்தோசு" ("lithos" = λιθος) என்றால் "கல்" என்று பொருள்.  

படம். ஆண்டு: 1904]]  

## தற்காலத்தில் கல்லச்சுக்கலை
# ப. சத்தியலிங்கம்


**பத்மநாதன் சத்தியலிங்கம்** (*Pathmanathan Sathiyalingam*) இலங்கைத் தமிழ் மருத்துவரும், அரசியல்வாதியும், மாகாண சபை உறுப்பினரும் ஆவார்.  

## வாழ்க்கைக் குறிப்பு
சத்தியலிங்கம் வவுனியா சாஸ்திரி கூழாங்குளத்தைப் பிறப்பிடமாகக் கொண்டவர். இவர் 1970 நாடாளுமன்றத் தேர்தலில் வவுனியாவில் போட்டியிட்ட கம்யூனிஸ்ட் எஸ். பத்மநாதனின் மகன் ஆவார். மருத்துவத் துறையில் சோவியத் ஒன்றியத்தில் பட்டம் பெற்றவர். பல ஆண்டுகளாக அரச மருத்துவ அதிகாரியாகப் பணியாற்றியுள்ளார். சட்ட மருத்துவம் உள்ளிட்ட பல்வேறு மருத்துவத் துறைகளிலும், திட்டமிடல் மற்றும் நிறைவேற்றுச் செயல்பாடுகளிலும் வங்காள தேசம், பிலிப்பைன்சு, சப்பான் ஆகிய நாடுகளில் பயிற்சி பெற்றிருக்கிறார்.  

## அரசுப் பணி
சத்தியலிங்கம் வவுனியா, புதுக்குடியிருப்பு ஆகிய இடங்களில் சுகாதார வைத்திய அதிகாரி, பிராந்திய வைத்திய அதிகாரி, மருத்துவ அத்தியட்சகர் ஆகிய பதவிகளில் பணியாற்றியுள்ளார். இலங்கை செஞ்சிலுவைச் சங்க வவுனியா கிளைத் தலைவராக பத்து ஆண்டுகள் பணியாற்றியுள்ளார்.  

## அரசியலில்
சத்தியலிங்கம் 2013 வட மாகாண சபைத் தேர்தலில் இலங்கைத் தமிழரசுக் கட்சியினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக வவுனியா மாவட்டத்தில் போட்டியிட்டு 19,656 விருப்பு வாக்குகள் பெற்று வட மாகாண சபை உறுப்பினரானார்.  

இவர் வட மாகாண சபையின் சுகாதார சேவை, சுதேச மருத்துவ அமைச்சராக முதலமைச்சரினால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார்.
# த. குருகுலராஜா


**தம்பிராஜா குருகுலராஜா** (*Thambirajah Kurukularajah*) இலங்கைத் தமிழ் கல்வி அதிகாரியும், அரசியல்வாதியும், முன்னாள் மாகாண சபை உறுப்பினரும் ஆவார்.  

## வாழ்க்கைக் குறிப்பு
குருகுலராஜா சீர்திருத்தத் திருச்சபைப் மறைப்பணியாளரும், பரந்தன் நவஜீவனம் தொண்டு நிறுவனத்தின் நிறுவனருமான வண. ஆ. சி. தம்பிராஜாவின் மகன் ஆவார். இவர் கிளிநொச்சி கல்வி வலயத்தின் கல்விப் பணிப்பாளராகப் பணியாற்றியவர்.  

## அரசியலில்
குருகுலராஜா 2013 வட மாகாண சபைத் தேர்தலில் இலங்கைத் தமிழரசுக் கட்சியால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக யாழ் மாவட்டத்தில் போட்டியிட்டு 26,427 விருப்பு வாக்குகள் பெற்று வட மாகாண சபை உறுப்பினரானார். இவர் வட மாகாண சபையின் கல்வி, கலாச்சார, விளையாட்டுத்துறை அமைச்சராக முதலமைச்சரினால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார்.
# ப. ராமமூர்த்தி


**பஞ்சாபிகேசன் ராமமூர்த்தி** (20 செப்டம்பர் 1908 – 15 டிசம்பர் 1987) இந்திய மார்க்சியக் கம்யூனிஸ்ட் கட்சியின் முதல் அரசியல் தலைமைக் குழு உறுப்பினர்களில் ஒருவர். தமிழக சட்டமன்றத்தின் முன்னாள் எதிர்க்கட்சித் தலைவர் ஆவார். இவர் மதுரை வடக்கு சட்டமன்ற தொகுதியிலிருந்து தமிழ்நாடு சட்டமன்றத்திற்கு உறுப்பினராக 1952ஆம் ஆண்டு தேர்ந்தெடுக்கப்பட்டார்.  

4வது மக்களவை நாடாளுமன்ற உறுப்பினராக மதுரை மக்களவைத் தொகுதியிலிருந்து 1967-ஆம் ஆண்டில் தேர்ந்தெடுக்கப்பட்டவர்.  

## வாழ்க்கை வரலாறு‍
வேப்பத்தூர் பஞ்சாபகேச சாஸ்திரி என்ற சம்ஸ்கிருத பண்டிதரின் மகனாகச் சென்னையில் பிறந்தார்.  

## எழுதிய புத்தகங்கள்

1. விடுதலைப்போரும் திராவிடர் இயக்கமும்
1. காந்தி - ஜோஷி கடிதப் போக்குவரத்து

## இறப்பு
1987, டிசம்பர் 15 அன்று காலமானார்.
# அங்கன்யாசம்


மந்திரம் சொல்லி, முனிவர், சந்தஸ் (தேவர்கள் ஆகிய மூவரையும் போற்றி, தலை, நாக்கு, இதயம் ஆகிய உடல் பாகங்களில் சமர்ப்பணம் செய்வதை அங்கன்யாசம் என்று அழைப்பர். எடுத்துக்காட்டுக்கு, காயத்திரி மந்திரத்தினை, விசுவாமித்திரனும், சந்தசு நிச்ருத்தும், தேவதை சவிதாவையும் போற்றி வணக்கம் செலுத்துதல். இந்த மந்திரத்தை சொல்லும்போது, ”ஸ்ய ஸ்ரீகாயத்ரீமஹாமந்த்ரஸ்ய விஸ்வாமித்ர ருஷி​:” என்று கூறிக்கொண்டே, வலதுகையில் சிறுவிரலும் மோதிரவிரலும் தவிர்த்த பிற மூன்று விரல்களையும் சேர்த்து கவிழ்த்து, தலையில் ஒட்டி, ”நிச்ருத் காயத்ரி சந்த​:” என்று கூறிக்கொண்டே வலதுகையின் அணிவிரலும் நடுவிரலும் சேர்த்து, பெருவிரலும் கூட்டி உள்நோக்கியவாறு நாக்கின் நுனியில் வைத்து ”சவிதா தேவதா” என்று கூறி, வலதுகையின் கட்டை விரல் தவிர்த்த மற்ற நான்கு விரல்களும் சேர்த்து மடித்து, இதயத்தில் வைத்து, மந்திரம் கூறி வணங்குவர்.  

(முனிவரை குருவாகக் கொண்டு தலையிலும், சந்தசை எழுத்துகளாக்கி நாவிலும், தேவதை, அறிவினைக் கொண்டு அறியப்படுவதால் இதயத்திலும் வைத்து மந்திரத்துடன் வணங்குதல்.)  

பஞ்ச அங்கன்யாசம், ஷடங்கன்யாஸம், அஷ்ட அங்கன்யாசம் என்று வகைகள் உண்டு.
# பாடத்திட்டம்

**பாடத்திட்டம்** என்பது கல்வி அல்லது பயிற்சி வகுப்புகளில் நடப்புக் கல்வியாண்டில் பயிலும் மாணவர்களுக்கு கற்பிக்கப்படும் கற்கை நெறிகளைக் கொண்ட விரிவான பட்டியல் ஆகும். பள்ளி / கல்லூரி மாணவர்கள் தத்தம் தங்கள் கல்வியாண்டில் கற்றுக் கொள்ளவேண்டியவற்றை கல்வித்துறை / பல்கலைக்கழகங்கள் மூலமாக அரசாங்கம் சிறு சிறு வல்லுநர் குழுக்களை உருவாக்கி பள்ளி மாணவர்களுக்கு புத்தங்களாகவும் கல்லூரி மாணவர்களுக்கு பாடத்திட்டமாகவும் திட்டமிடுகிறது.  

தமிழ்நாட்டில் அரசு மற்றும் அரசு உதவி பெரும் பள்ளிகளில் மாணவர்களுக்கு புத்தகங்கள் இலவசமாக வழங்கப்படுகின்றன.
# தொலைத்தொடர்புப் பிணையம்



**தொலைத்தொடர்பு வலையமைப்பு** அல்லது **தொலைத்தொடர்புப் பிணையம்** (*Telecommunication network*) என்பது தொலைவில் உள்ள இரு முனையக் கணுக்களிடையே தொலைத்தொடர்பு கொள்ள பயன்படுவதற்கான பல முனையக் கணுக்கள், பிணைப்புகள் மற்றும் ஏதேனும் இடைப்பட்ட கணுக்கள் ஆகியவற்றை உள்ளடக்கிய வலையமைப்பைக் குறிப்பதாகும். செலுத்துதல் பிணைப்புகள் கணுக்களை ஒன்றுடன் ஒன்று இணைக்கும்.  

கணுக்கள் மின்சுற்று நிலைமாற்றல், தகவல் நிலைமாற்றல் அல்லது பொட்டல நிலைமாற்றல் போன்ற தொழினுட்பங்களைக் கொண்டு, சரியான சேரிட முனையக் கணுவினை அடைந்திட, குறிப்பலைகளை சரியான பிணைப்புகள் மற்றும் கணுக்கள் வழியே செலுத்துகின்றது. பிணையத்தில் உள்ள ஒவ்வொரு முனையத்திற்கும் தனக்கான தனிப்பட்ட பிணைய முகவரி|முகவரி வழங்கப்படுகிறது; இதனால் தகவல்களும் இணைப்புகளும் சரியான பெறுநருக்கு வழிசெலுத்தப்படுகிறது.  

தொலைத்தொடர்பு வலையமைப்பு முக்கிய பயன்பாடானது ஒரு பயனரின் ஏதோ ஒரு வகையான தகவலை அந்த வலையமைப்பில் உள்ள வேறொரு நபருக்கு கொண்டு செல்லல் ஆகும். இந்த பயனர்களையே *தொலைத்தொடர்பு சந்தாதாரர்கள்* என்பர். சந்தாதாரர்கள் குரல், தரவு போன்ற பல விதமான தகவல் கொடுக்கவும், பெறவும் எண்ணியிருப்பர். இதனால் ஒரு தொலைத்தொடர்பு வலையமைப்பானது பல விதமான சேவைகளை செய்யும் வெவ்வேறு வலையமைப்பை கொண்டிருக்கும். இதில் பொதுவாக அனைத்து வகையான தொலைத்தொடர்பு வலையமைப்பிலும் கட்டாயம் இருக்க வேண்டிய முக்கிய மூன்று வலையமைப்புகள் மட்டும் பின்வருமாறு:  

1. செலுத்துதல் (transmission)
1. இணைப்புமாற்றல் (switching)
1. குறிப்பலையிடல் (signalling)

தொலைத்தொடர்பில் உள்ள சில வலையமைப்புகளின் எடுத்துக்காட்டுகள்:  
- கணினி வலையமைப்புகள்
- இணையம்
- தொலைபேசிப் பிணையம்
- உலகளாவிய தொலையச்சுப் பிணையம்
# அஞ்ஞாடி (புதினம்)



**அஞ்ஞாடி** எழுத்தாளர் பூமணியால் எழுதப்பட்ட மிகப்பெரிய புதினம் ஆகும். *மழைக்கஞ்சியாக கதைகளைக் கரைத்து ஊட்டிய அம்மாவுக்கு* என இப்புத்தகத்தை தனது தாய்க்குச் சமர்ப்பணம் செய்திருக்கிறார். *க்ரியா* பதிப்பகம் இந்நூலை வெளியிட்டிருக்கிறது. இப்புத்தகத்தின் பதிப்புரிமை பூமணிக்கு உரியது. இந்நாவல் 2014ஆம் ஆண்டிற்கான சாகித்திய அகாதமி விருது பெற்றது.  

## நாவலைப் பற்றி
- இந்நாவலின் ஆய்விற்கு ஐ.எஃப்.ஏ (IFA) நிதியுதவி செய்திருந்தது.
- தமிழகத்தில் நடந்த சாதிக்கலவரத்தின் வரலாற்றை விவரிக்கிறது.
- துயரத்திலும் மக்களின் மனித நேயத்தை உணர்த்துகிறது.

## பின்னட்டைக் குறிப்புகள்
இப்புத்தகத்தின் பின்னட்டையில் காணப்படும் குறிப்புகள்:  
<p> கடந்தகாலத்தில் நிகழ்ந்ததாகக் கூறிக்கொண்டு வாராவாரம் கிளுகிளுப்புக்காக எழுதப்பட்டு வருஷக்கணக்கில் வந்ததெல்லாம்  
வெறும் சரித்திரக் கதைகள் தாம்.  
'அஞ்ஞாடி... தான் உண்மையில் தமிழின் முதல் வரலாற்று நாவல்...  
பூமணியின் மொழிக்கட்டுப்பாடு: பூமணிக்குள் ஒரு தேர்ந்த எடிட்டரும் தொடர்ந்து வேலை செய்து கொண்டிருப்பதால்  
'சொகமாக'- நாவலில் மீண்டும் மீண்டும் வரும் வார்த்தை இது-  
நாவலை வாசித்துக் கொண்டே போகலாம். இதுதான் மொழிக்கு, பண்பாட்டுக்கு படைப்பாளியின் கொடை. ஒரு படைப்பாளிக்கான  
சவாலை எதிர்கொண்டு தமிழில் இருந்துவந்த சமீபத்திய இடைவெளியை முழுமையாக நிரப்பி இந்த நாவல் புதிய சவால்களை  
விமர்சகர்களுக்கும் எழுத்தாளர்களுக்கும் உருவாக்கியிருக்கிறது. </p>  

## புத்தகத்தில் இருந்து
"உறியில நெய்யிருந்தா ஒறங்காதாம் பூனக்குட்டி."  

"வெள்ளாமைய அடிச்சுக் குலுக்க நெறையாப் போட்டுக்கிட்டுத் தின்னுட்டுத்தின்னுட்டு ஓடையில ஒரு கூடைக்குச் சாணி போடுறதுதான் பெழப்புன்னா பண்ணிக்கும் நமக்கும் வித்தியாசமில்லாமப் போயிரும் ."  

"பேறுகாலம் பார்க்கப்போனா புள்ள வந்தாலும் ஏந்தணும் பீ வந்தாலும் ஏந்தணும் ."  

"நரி குசுவிக் கடலு கலங்கிப் போகாது."  

"காக்காய்க்குப் புடுக்கிருந்தா பறக்கும்போது தெரிஞ்சிட்டுப்போகுது ."  

"குனிஞ்சு துரும்பு புடுங்கச் சீவனில்ல. துணிஞ்சு பனையைப் புடுங்குவன்னு பீத்துறயே "  

"நார பறக்காற நாப்பத்தெட்டு மடக் கொளமெல்லாம் கோரகூட மொளைக்காம சருகாக் காஞ்சு கெடக்குது ."  

"ஆனைக்கு வடிக்கிற வீட்ல பூனைக்குச் சோறில்லாற கதையாப் போச்சு ."  

"ஏறச் சொன்னா எருமைக்குக் கோவம் இறங்கச் சொன்னால் நொண்டிக்கு கோவம் ."  

"அறுப்புக் காலத்துல எலிக்கு அஞ்சு பொண்டாட்டியாம்."  

"அடுக்கிற அரும ஒடைக்கிற நாயிக்குத் தெரியலயே."  

"ஆறு போவதே கிழக்கு அரசன் சொல்வதே வழக்கு. "  

## வட்டார மொழி வழக்குகள்
- சடவு
- ஒலுங்கு
- தவசம்
- குலுக்க
- விடிலி
- சகடால்
- கெலித்து விட்டான்.
# வினாயகரின் அறுபடை வீடுகள்

இந்து சமயக் கடவுளான வினாயகருக்கு தமிழ்நாட்டில் பல இடங்களில் கோயில்கள் இருக்கின்றன அவற்றில் ஆறு இடங்கள் மிகச் சிறப்பானவையாகக் கொண்டு அவற்றை **வினாயகரின் அறுபடைவீடுகள்** (முருகரின் அறுபடைவீடுகள் போன்று) என்று குறிப்பிடுகின்றனர். வினாயகரின் அறுபடைவீடுகளாக பல்வேறு கோயில்கள் சொல்லப்படுகின்றன, இருந்தாலும் பெரும்பாலானோரால் குறிப்பிடப்படும் கோயில்கள் வரிசைக்கிரமமாக பின்வருமாறு அமைகிறது.  
1. திருவண்ணாமலை
1. திருமுதுகுன்றம் பழமலைநாதர் கோயிலில் உள்ள ஆழத்து பிள்ளையார்
1. திருக்கடவூர் கள்ளவாரணப் பிள்ளையார்
1. திருச்சி உச்சிப் பிள்ளையார் (அ) மதுரை ஆலால சுந்தர வினாயகர்
1. பிள்ளையார்பட்டி கற்பக வினாயகர் (அ) காசி துண்டிவிநாயகர் திருக்கோயில்
1. திருநாரையூர் பொல்லாப் பிள்ளையார்
# மின்னூட்டு-மின்னேந்தி அடர்த்தி

**மின்னூட்டு-மின்னேந்தி அடர்த்தி** (Charge-carrier density) என்பது ஒரு கன அளவில் உள்ள மின்னூட்டம் ஏந்தியின் எண்ணிக்கையை காட்டுகிறது. இதனை m<sup>−3</sup> ஆக அளக்கப்படுகிறது. இதே போன்று ஒரு கொடுக்கப்பட்ட ஆற்றிலினால் ஒரு கன அளவில் ஏற்படும் மின்னூட்டத்தின் எண்ணிக்கையை குறிக்கும் **மின்னூட்ட அடர்த்தி**யிலிருந்து இது வேறுபடுத்தப்படுகிறது.  

மின்னூட்டம்-மின்னேந்தி அடர்த்தி என்பது ஒரு துகள் அடர்த்தி ஆகும். ஆக ஒரு <math>V</math> கன அளவுடன் இதனை தொகையீடு செய்தால், மின்னூட்டம் ஏந்தியின் எண்ணிக்கை <math>N</math> அந்த கன அளவில் பின்வருமாறு இருக்கும்:  

<math>N=\int_V n(\mathbf r) \,\mathrm{d}V</math>.  

இதில்,  
:<math>n(\mathbf r)</math>  
என்பது இடஞ்சார்ந்த மின்னூட்டம்-மின்னேந்தி அடர்த்தி ஆகும்.
# அக்டர் டைடென்ட்

**அக்டர் டைடென்ட்** (Agder Tidend) என்பது ஒரு நார்வே நாட்டு நாளிதழ் ஆகும். இது கிரிஷ்டியன்சான்டில் பிரசுரம் செய்யப்படுகிறது. இது 1919 ஆம் ஆண்டு முதல் 1985 ஆம் ஆண்டு வரை குறிப்பாக அக்டர் என்னும் இடத்தில் வெளியிடப்பட்டதாகும்.  

இது 1919 ஆம் ஆண்டு செப்டம்பர் முதல் தேதி அன்று ஆரம்பிக்கப்பட்டது. இதன் முதல் இதழாசிரியர் ஐவர் ஹாவிக் (Ivar Høvik) ஆகும். ஹான்ஸ் ஆர்ன்ஸ் (1923-1932) மற்றும் ராக்னர் அட்ஜஸ் (1965-1968) ஆகியோர் இவ்விதழின் பிற்கால ஆசிரியர்கள் ஆகும்.
# பவுல் டி ரெஸ்டா


**பவுல் டி ரெஸ்டா (ஆங்கிலம்:Paul di Resta)** (பிறப்பு 16 ஏப்ரல் 1986) ஒரு பிரித்தானிய கார் பந்தய ஓட்டுனர் ஆவார். ஸ்காட்லாந்தின் லிவிங்ஸ்டனில் உள்ள உப்ஹல்-இல் பிறந்த இவர் தற்போது பார்முலா 1 பந்தயங்களில் போர்ஸ் இந்தியா அணிக்காக போட்டியிட்டு வருகிறார். இதற்கு முன்னதாக இவர் பார்முலா 3 ஈரோ தொடரில் வெற்றி பெற்றுள்ளார்.  

## விளையாடிய அணிகள்
1. போர்ஸ் இந்தியா
# கிழக்கத்திய கிறித்தவம்


**கிழக்கத்திய கிறித்தவம்** என்பது பால்கன் குடா, கிழக்கு ஐரோப்பா, அனத்தோலியா, மத்திய கிழக்கு நாடுகள், ஆப்பிரிக்கா, இந்தியா மற்றும் தூர கிழக்கு நாடிகளில் பல நூற்றாண்டுகளாக உருவாக்கி வளர்ந்துவரும் கிறித்தவ மரபையும் அதனைச்சேர்ந்த திருச்சபைகளையும் குறிக்கும்.  

மேற்கு ஐரோப்பாவின் மேற்கத்திய கிறித்தவ மரபுகளை சேராத சபைகளை குறிக்க இதனைப்பயன்படுத்துகின்றனர். இது ஒரு தனி கிறித்தவ உட்பிரிவு அல்ல. உண்மையில், சில "கிழக்கு" திருச்சபைகள் ஒன்றை ஒன்று ஒத்திருப்பதை விட "மேற்கத்திய" கிறிஸ்துவத்தினை மரபுகளிலும் வரலாற்றிலும் இறையியலிலும் அதிகம் ஒத்து போகின்றன. இவ்வகை கிழக்கத்திய கிறித்தவ மரபுகளில் கிழக்கு மரபுவழி திருச்சபையே பெரியது ஆகும். கிழக்கத்திய கிறித்தவ திருச்சபைகளுல் சில கத்தோலிக்க திருச்சபையின் வழிபாட்டு முறைபிரிவுகள் என்பதும் இவை திருத்தந்தையின் ஆட்சிக்கு உபட்டவை என்பதும் குறிக்கத்தக்கது.  

இன்று, மேற்கு மற்றும் கிழக்கு கிறிஸ்துவத்துகிடையேயான புவியியல் எல்லைகள், குறிப்பாக மறைபணியாளர்களின் பரவலுக்குப்பின், கிட்டத்தட்ட இல்லாமல் போய்விட்டது.
# அக்டர்


**அக்டர்** (, ) என்பது நார்வே நாட்டின் தெற்கு பகுதியில் அமைந்துள்ள ஒரு வரலாற்று மாவட்டமாகும். தற்காலத்தில் இப்பகுதி சோர்லான்டெட் (தென் மாவட்டம்) என்று அழைக்கப்படுகிறது. இம்மாவட்டம் தற்போது வெஸ்ட்-அக்டர் (மேற்கு அக்டர்) மற்றும் அஸ்ட்-அக்டர் (கிழக்கு அக்டர்)என இரண்டாகப் பிரிக்கப்பட்டுள்ளது.  

## உசாத்துணைகள்
- *Agders historie,* Ausgabe vom Agder historielag, 1991–, 4 Bände, , Finn boken. இடாய்ச்சு மொழியில்
- Berit Andreassen: *Agder-bibliografien,* 1983–, 3 Bände இடாய்ச்சு மொழியில்
- Alv Kristiansen: *Agder,* 1977 *(Bygd og by i Norge).* . இடாய்ச்சு மொழியில்

## வெளியிணைப்புகள்
- Adger auf snl.no Store norske leksikon நார்வே மொழியில்
# ஜூலியா மார்கன் மகளிர் பள்ளி

**ஜூலியன் மார்கன் மகளிர் பள்ளி**, கலிபோர்னியாவில் உள்ள ஓக்லாந்தில் அமைந்துள்ள பெண்கள் மட்டுமே பயிலக்கூடிய பள்ளிக்கூடம் ஆகும். இது ஜூலியா மார்கன் என்னும் பெண் கட்டட வல்லுநரின் பெயரால் அமைக்கப்பட்ட பள்ளிக்கூடம் ஆகும். ஜூலியா மார்கனே கலிபோர்னியாவின் முதல் அங்கீகரிக்கப்பட்ட கட்டட வல்லுநர் ஆவார்.  

இந்தப்பள்ளியின் கட்டடத்தை ஜூலியா மார்கனே வடிவமைத்து கட்டப்பட்டதாகும். இது மிகவும் வரலாற்றுச் சிறப்புமிக்கதொரு கட்டடமாக ஓக்லாந்தில் திகழ்கிறது. இது 1924 ஆம் ஆண்டு கட்டப்பட்டப்போது த மிங் குவாங் ஹோம் ஃபார் சைனீஸ் கேர்ல்ஸ் என்ற அனாதை இல்லமாகவும், பள்ளியாகவும் இயங்கியதாகும்.
# வெற்றுச் சார்பு

கணிதத்தில் **வெற்றுச் சார்பு** (*empty function*) என்பது வெற்றுக் கணத்தை ஆட்களமாக கொண்ட சார்பு. ஒவ்வொரு கணத்திற்கும் இது போன்ற வெற்றுச் சார்பு ஒன்றேயொன்றுதான் இருக்கும்.  

:<math>f_A: \emptyset \rightarrow A. \,</math>  

வெற்றுச் சார்பின் வரைபடம் கார்ட்டீசியன் பெருக்கற்பலன் இன் உட்கணமாக இருக்கும். இந்த கார்ட்டீசியன் பெருக்கற்பலன் வெற்றுக்கணம் என்பதால் அதன் உட்கணமும் வெற்றுக்கணமாகவே இருக்கும். ஆட்களத்தின் (&empty;) ஒவ்வொரு உறுப்பு *x* க்கும் என்றவாறு இணையாட்களம் *A* இல் ஒரேயொரு உறுப்பு *y* இருக்கும் என்பதால் வெற்றுக்கணம் இச்சார்பின் வரைபடமாக அமையும் என்பதும் ஏற்புடையதே. எனினும் வெற்றுக்கணமாக அமையும் ஆட்களத்தில் எந்த உறுப்புகளும் கிடையாது என்பதால் இக்கூற்று வெறுமையான உண்மை (vacuous truth) ஆகும்.
# பாபர் நாமா (தமிழ்)



**பாபர் நாமா** என்பது ஆர். பி. சாரதியால் தமிழில் மொழிபெயர்த்து எழுதப்பட்ட முகலாய மன்னர் பாபரின் வாழ்க்கைக் குறிப்புப் புத்தகம் ஆகும். இதன் மூல நூல் முதலில் துருக்கிய மொழிகளுள் ஒன்றான சகாடை மொழியில் எழுதப்பட்டுப் (பாபர் நாமா) பின்னர் பாரசீக மொழியிலும் ஆங்கிலத்திலும் மொழிபெயர்க்கப்பட்டது. ஆங்கில வழித் தமிழாக்கமாக இந்நூல் அமைகிறது. முகலாய மன்னர் பாபரின் வாழ்க்கைக் குறிப்புப் புத்தகம் ஆகும். கல்வித்துறையில் பணியாற்றி ஓய்வு பெற்றவரான இந்நூலாசிரியர் எழுத்தாளர் பா. ராகவனின் தந்தை என்பதும் இதனை அவர் தனது 77 அகவையில் மொழிபெயர்த்தார் என்பதும் குறிப்பிடத்தக்கது.
# ஒளியிலே தெரிவது (சிறுகதைத் தொகுப்பு)



**ஒளியிலே தெரிவது** எழுத்தாளர் வண்ணதாசன் அவர்களின் சிறுகதைத் தொகுப்பு ஆகும். இத்தொகுப்பு முதலில் 2010-ல் வெளிவந்தது. இத்தொகுப்பில் மொத்தம் 12 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *ஒளியிலே தெரிவது* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *என் பேனா உட்பட* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது. தூங்காமல் தூங்கிவிட்ட *மாணிக்கவாசகம்* என்கிற எங்கள் அருமை மாணிக்கத்திற்கு என இப்புத்தகத்தைச் சமர்ப்பணம் செய்துள்ளார்.  

## இத்தொகுப்பிலுள்ள சிறுகதைகள்
இப்புத்தகத்தில்  
- சிநேகிதிகள்
- இமயமலையும் அரபிக்கடலும்
- சில ராஜா ராணிக் கப்பல்கள்
- யாரும் இழுக்காமல், தானாக
- ஒரு கூழாங்கல்
- சுலோச்சனா அத்தை, ஜெகதா மற்றும் ஒரு சுடுமண் காமதேனு
- காணாமல் போகும் வாய்க்கால்கள்
- ஒரு போதும் தேயாத பென்சில்
- ஒளியிலே தெரிவது
- இன்னொன்றும்
- துரு
- மீன்கள் இல்லாத தொட்டியில் மீன்களை
ஆகிய சிறுகதைகள் உள்ளன.  
## பின்னட்டைக் குறிப்புகள்
இப்புத்தகத்தின் பின்னட்டையில்,  
நான் என் கிளையோடும்,  
இலையோடும், நிழலோடும்  
நின்றுகொண்டு இருக்கிறேன். நான்  
ஒளியிலே தெரிவேன். அல்லது என்  
நிழலில் உதிர்ந்த சருகின் மேல் ஒரு  
எளிய எறும்பு ஊர்ந்து கொண்டிருக்கும்.  

என்ற கவிதை இடம் பெற்றுள்ளது.
# தோட்டத்திற்கு வெளியிலும் சில பூக்கள் (சிறுகதைத் தொகுப்பு)



**தோட்டத்திற்கு வெளியிலும் சில பூக்கள்** எழுத்தாளர் வண்ணதாசனின் சிறுகதைத் தொகுப்பு ஆகும். இத்தொகுப்பு முதலில் 1978-ல் வெளிவந்தது. இத்தொகுப்பில் மொத்தம் 11 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *தோட்டத்திற்கு வெளியிலும் சில பூக்கள்* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *அன்பின் வழியதே உயிர்நிலை* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது  

## இத்தொகுப்பிலுள்ள சிறுகதைகள்
இப்புத்தகத்தில்  
- தோட்டத்திற்கு வெளியிலும் சில பூக்கள்
- போர்த்திக் கொள்ளுதல்
- ஞாபகம்
- நரகத்திற்கு வெளியே கொஞ்சம் சொர்க்கம்
- போட்டோ
- பறப்பதற்கு முன் கொஞ்சம் புழுக்களாக
- ஊமைப்படங்கள்
- அன்பின் வழியது
- நடப்பு
- ஜன்னல்
ஆகிய சிறுகதைகள் உள்ளன.  

## பின்னட்டைக் குறிப்புகள்
இப்புத்தகத்தின் பின்னட்டையில் பின்வரும் குறிப்பு இடம்பெற்றிருக்கிறது:  

<poem>  
இந்த வாழ்வின் இயக்கம், அதன் இடையறாத முன்னகர்வு தொடர்ந்து வசீகரித்துக் கொண்டே இருக்கிறது.  
கானகம் போல தவிர்ப்பதற்கு இயலாத ஒரு அழைப்பை வாழ்க்கையின் குரலில் உணரமுடிகிறது.  
இம்சை, காயம், வலி, முனகல், நம்பிக்கை, உற்சாகம், பிரகடனம், இசை, அமைதி என்று வெவ்வேறு அடர்த்தியுடன் அந்தக் குரல் இந்த வாழ்வின் பரப்பில் படர்ந்துகொண்டேயிருக்கிறது.  
நான் வாங்கிக்கொண்ட விதத்தில் என் காதில் விழுவதைச் சொல்கிறேன். சொல்வதைப் பாசாங்கின்றிச் சொல்வதே என் தொடர் முயற்சியாக இருக்கிறது.  
</poem>
# முனைமை

**உடனடியான முனைமை**, மின்சாரவியல் கலைச்சொல்லில் பெரும்பாலும் அழைப்பது **முனைமை**, என்பது மின்சார தற்வாய்படுத்தப்பட்ட பரிமாற்று மின்தூண்டங்களுக்கு இடையில் உள்ள உறவுகளைக் குறிப்பிடப் பயன்படுத்துவதாகும்.  

ஒரு புள்ளி போன்ற அல்லது எழுத்துக்கள் போன்ற குறிப்பானது இரண்டு பரிமாற்று மின்தூண்டங்களின் இடையுள்ள முனைமை தொடர்புகளை காட்டுவதாக இது காணப்படுகிறது.  

இது போன்ற குறிப்புகள் மின்மாற்றிகளின் முனையங்களின் அருகிலோ அல்லது பிற மின்கணுக்களின் அருகிலோ குறிக்கப்பெற்றிருக்கும்.
# பிருந்தா காரத்


**பிருந்தா காரத்** (பிறப்பு: அக்டோபர் 17, 1947) ஓர் இந்தியப் பொதுவுடமை அரசியல்வாதி ஆவார். பிருந்தா காரத் இந்திய மார்க்சியப் பொதுவுடைமைக் கட்சியைச் சேர்ந்த அரசியல்வாதி ஆவார். 2004இல் இக்கட்சியின் போலிட்பூரோவில் சேர்ந்தார். பிருந்தா காரத் அனைத்திந்திய சனநாயகப் பெண்கள் சங்கப் பொதுச் செயலாளராகவும் பல ஆண்டுகள் செயற்பட்டு வருகிறார். இவர் 2005 முதல் 2011 வரை உள்ள காலத்தில் இந்தியப் பாராளுமன்றத்தின் மாநிலங்களவையின் உறுப்பினராகவும் இருந்தார். இவர் இந்திய மார்க்சியப் பொதுவுடைமைக் கட்சியின் தலைவர் பிரகாஷ் காரத்தின் மனைவி ஆவார்.  

## இளமையும் கல்வியும்
பிருந்தா 1947ஆம் ஆண்டு அக்டோபர் 17ஆம் தேதி இந்தியாவின் மேற்கு வங்கத்தில் உள்ள கொல்கத்தாவில் ஒஷ்ருகோனா மித்ரா, சூரஜ் லால் தாசு ஆகியோருக்கு மகளாகப் பிறந்தார். இவரது தாயார் வங்காளத்தினைச் சேர்ந்தவர். இவரது தந்தை புதிதாக உருவாக்கப்பட்ட பாக்கித்தானின் இலாகூரிலிருந்து இந்தியா வந்த பஞ்சாபி அகதி.  

காரத் நான்கு உடன்பிறந்தவர்களுடன் வளர்ந்தார். இவருக்கு ஒரு அண்ணன், ஒரு மூத்த சகோதரி, ஒரு தங்கை இருந்தனர். அவருடைய தந்தை இவர்களை "தாராளவாத மற்றும் மதச்சார்பற்ற" குடும்பத்தினராக வளர்த்தார். 2005ஆம் ஆண்டு ஒரு நேர்காணலில், "எங்களுக்கு மிகப்பெரிய சுதந்திரம் இருந்தது" என்று இவர் நினைவு கூர்ந்தார்.  

12 அல்லது 13 வயது வரை, இவர் கொல்கத்தாவில் தங்கியிருந்தார். ஐரிஷ் கன்னிமார் மடமான கீழ் லொரேட்டோ ஹவுஸில் படித்தார். பின்னர், இவர் தேராதூனில் உள்ள வெல்ஹாம் பெண்கள் பள்ளியில் சேர்ந்தார். இங்கு இவர் தடகள திறமைகளை வெளிப்படுத்தினார். இதன் மூலம் 16வயதில் புது தில்லியின் மிராண்டா ஹவுஸ் கல்லூரியில் எளிதாக சேர்ந்தார். இந்த நேரத்தில், இவர் தனக்கு "அரசியல் உந்துதல்" எதுவும் இருந்ததாக கருதவில்லை. இருப்பினும் இவர் நாடகம், விவாதங்களில் ஆர்வம் காட்டினார். இவரது சிந்தனையினை ஊக்குவித்தப் பேராசிரியராக பெண்ணிய பொருளாதார நிபுணர் தேவகி ஜெயின் இருந்தார். கேரளாவை பூர்வீகமாகக் கொண்டவர். பிரகாசு காரத் ஒரு முக்கிய பொதுவுடமைக் கட்சித் தலைவர். இவரது சகோதரி இராதிகா ராய் என்டிடிவியின் நிறுவனர் மற்றும் தலைமை நிர்வாக அதிகாரியான பிரணாய் ராயை மணந்தார். 2005ஆம் ஆண்டில், 1984இல் சீக்கியர்களுக்கு எதிரான கலவரம் தொடர்பாக இவரது மருமகள் ஷோனாலி போஸ் தயாரித்த அமு, திரைப்படத்தில் இவர் பங்கேற்றார். இவர் வரலாற்றாசிரியர் விஜய் பிரசாத்தின் அத்தை ஆவார்.  

## இலக்கியப் படைப்புகள்
பிருந்தா, *சர்வைவல் அண்ட் எமன்சிபேஷன்: நோட்ஸ் ஃப்ரம் இந்தியன் வுமன்ஸ் ஸ்ட்ரகிள்ஸ்* என்ற நூலின் ஆசிரியர் ஆவார். இது இடதுசாரி கண்ணோட்டத்தில் இந்தியாவில் பெண்கள் இயக்கங்கள் எதிர்கொள்ளும் சவால்களை எதிர்கொள்ளும் ஒரு படைப்பாகும்.
# அழுத்தமின்னணுவியல்

**அழுத்தமின்னணுவியல் விளைவுகள்** (*piezotronics effect*), அழுத்தமின்சாரம் கொண்ட பொருளில் உருவாகிய அழுத்தமின்னணு ஆற்றலை பயன்படுத்துகிறது. இது வாயில் மின்னழுத்தமானது மின்னூட்டம் ஏந்தியின் செலுத்தப்பண்புகளை ஊக்குவிக்கவிப்பதால் நிகழ்கிறது. இந்த கோட்பாட்டைக் கொண்டு உருவாக்கப்படும் பொருட்களை அழுத்தமின்னணுப் பொருட்கள் என்பர்.  

இந்தக் கோட்பாட்டை 2007ல் ஜியார்ஜியா கல்விக்கூடத்தின் முனைவர் ஜாங் லின் வாங் என்பவர் அறிமுகப்படுத்தினார்.
# வணக்கம் சென்னை


**வணக்கம் சென்னை** அக்டோபர் 11, 2013இல் வெளியான தமிழ் நகைச்சுவைத திரைப்படம். இதனைப் புதுமுக இயக்குநர் கிருத்திகா உதயநிதி எழுதி இயக்க இப்படத்தினைத் தயாரித்துள்ளார். அவரின் கணவர் உதயநிதி ஸ்டாலின். இப்படத்திற்கு அனிருத் ரவிச்சந்திரன் இசை அமைத்துள்ளார்.  

## கதை சுருக்கம்
தேனி அருகில் உள்ள ஒரு கிராமத்தைச் சேர்ந்த பையனும், தென்னிந்தியக் கலாசாரத்தை புகைப்படம் எடுக்க வரும் லண்டன் வாழ் இந்தியப் பெண்ணும் சந்தித்துக்கொள்ளும் சண்டை ப்ளஸ் காதல் ஸ்பாட் 'வணக்கம் சென்னை’. சென்னைக்கு வரும் சாஃப்ட்வேர் துறை இளைஞன் சிவாவுக்கும், லண்டனில் இருந்து வரும் ப்ரியா ஆனந்துக்கும் ஒரே ஃப்ளாட்டை ஏமாற்றி வாடகைக்கு விட்டுவிட்டு எஸ்கேப் ஆகிறார் போலி ஹவுஸ் ஓனர் சந்தானம். ப்ரியா ஆனந்த், ஏற்கனவே லண்டனில் திருமணம் நிச்சயிக்கப்பட்ட பெண். மோதல் கடைசியில் காதலாக எட்டிப்பார்க்க, இருவரும் ஒன்று சேர்ந்தார்களா, இல்லையா என்பதை கலகலப்பாகச் சொல்லியிருக்கிறார் அறிமுக இயக்குநர் கிருத்திகா உதயநிதி.  

## நடிகர்கள்

- சிவா (அஜய் )
- பிரியா ஆனந்த் (அஞ்சலி )
- சந்தானம் (நாராயணன்/பில்லா)
- ராகுல் ரவீந்திரன் (தீபக்)
- ஊர்வசி
- ரேணுகா
- ப்ளாக் பாண்டி
- நாசர் (கலோனல் பாலசுப்ரமணியம்)
- நிழல்கள் ரவி
- மனோபாலா
- லொள்ளு சபா சுவாமிநாதன்
- ஆர்த்தி
- ராஜ்குமார்
- மிஷா கோஷல்
- சங்கீதா
- கிரேன் மனோகர்
- உதயநிதி ஸ்டாலின்-சிறப்புத் தோற்றம்
- அனிருத் ரவிச்சந்திரன்-சிறப்புத் தோற்றம்
- கிப்கொப் தமிழா ஆதி-சிறப்புத் தோற்றம்
- ஹார்ட் கவுர்-சிறப்புத் தோற்றம்

## இசை
இப் படத்திற்கு அனிருத் ரவிச்சந்திரன் இசை அமைத்துள்ளார்.ஆல்பம் சூர்யன் எஃப்எம் மற்றும் ஐடியூன்ஸ், இந்தியா இல் 27 ஜூலை 2013 அன்று வெளியிடப்பட்டது. வெளியீட்டு சில நாட்களுக்குள் ஆல்பம் ஐடியூன்ஸ், இந்தியா பிரிவில் முதலிடத்தை அடைந்தது.  

## வரவேற்பு
இத்திரைப்படத்திற்கு சினிமா விகடன் இதழில் 41/100 மதிப்பெண்கள் கிடைத்தது. "பார்த்த கதை, யூகிக்க முடிந்த காட்சிகள்தான். ஆனால், கலகலப்புக்காக, சின்ன வணக்கம் வைக்கலாம்!" என சினிமா விகடன் விமர்சனக்குழு தெரிவித்தது.
# வினையாலணையும் பெயர்


**வினையாலணையும் பெயர்** என்பது தமிழில் உள்ள ஓர் இலக்கணத் தொடர். வினைமுற்றுகள் பெயராக மாறி நின்று மற்றொரு வினைமுற்றைக் கொண்டு முற்றுப்பெறுவது இது.  

**வந்தான்** என்பது ஒரு வினைமுற்று.  

**வந்தான்** சென்றான் என்னும்போது வந்தான் என்பது வினையாலணையும் பெயர். இதில் வந்தான் என்னும் வினைமுற்றோடு பெயர் அணைந்துகொண்டு வந்தவன் ஒருவனை உணர்த்துவதைக் காணலாம்.  

இந்த வினையாலணையும் பெயர்  
:வந்தானைக் கண்டான்.  
:வந்தானால் சாய்ந்தான்  
:வந்தானுக்குக் கொடு  
:வந்தானிடமிருந்து போனான்  
:வந்தானது உயரம்  
:வந்தானிடம் கோல் உள்ளது  
:வந்தானே நில்  
என்றெல்லாம் பிற வேற்றுமை உருபுகள் கொண்டும் வரும்.  

## வினையாலணையும் பெயர் மூன்று வகைப்படும்.
### தெரிநிலை வினையாலணையும் பெயர்
காலம் காட்டும் - திட்டியவனை அடித்தேன்  
### குறிப்பு வினையாலணையும் பெயர்
காலம் காட்டாது :உயர்ந்தவரைப் போற்றுவர்  
### எதிர்மறை வினையாலணையும் பெயர்
செல்லாதவனுக்கு செல்வாக்கில்லை.  

- குறிப்பு
**வந்தான்** என்னும் சொல் தனிச்சொல்லாக நிற்கும்போது அதனை வினைமுற்று எனவே கொள்ளவேண்டும். **வந்தான்** கண்டான் - எனத் தெரிநிலை வினைமுற்றைக் கொண்டோ, **வந்தான்** நல்லன் - எனக் குறிப்பு வினைமுற்றைக் கொண்டோ முடியும்போதுதான் 'வந்தான்' என்பதனை வினையாலணையும் பெயர் எனக் கொள்ள வேண்டும்.
# காவ்யா மாதவன்


**காவ்யா மாதவன்** ஒரு மலையாள, தமிழ்த் திரைப்பட நடிகை. பூக்காலம் வரவாயி (1991), அழகிய ராவணன் (1996) உட்பட்ட திரைப்படங்களில் குழந்தை நடிகையாக அறிமுகமானார். சந்திரனுதிக்குன்ன திக்கில் என்னும் திரைப்படத்தில் கதாநாயகியானார்.  

## விருதுகள்
| விருது | ஆண்டு | பொருள் | திரைப்படம் |  |
| --- | --- | --- | --- | --- |
| பிலிம் க்ரிட்டிக்ஸ் அவார்டு | 2000 | துணை நடிகைக்கான விருது | சந்திரனுதிக்குன்ன திக்கில் |  |
| பரதன் அவார்டு | 2000 | நவாகத பிரதிபா | சந்திரனுதிக்குன்ன திக்கில் |  |
| ஏஷ்யாநெற் பிலிம் அவார்டு | 2000 | சிபெசல் ஜூறி விருது | கொச்சு கொச்சு சந்தோஷங்கள், மதுரனொம்பரக்காற்று |  |
| கேரள சினிமா ப்ரேக்சக அவார்டு | மோனிஷா விருது |  |  |  |
| அட்லஸ் பிலிம் அவார்டு | 2001 | மிகச் சிறந்த துணை நடிகை | கொச்சு கொச்சு சந்தோஷங்கள் |  |
| மாத்ருபூமி மெடிமிக்ஸ் அவார்டு | 2002 | மக்கள் மனம் கவர்ந்த நடிகை | மிகச் சிறந்த இணையர் (திலீப் உடன்) |  |
| நாலாமது ராஜு பிலாக்காட் அவார்டு | 2003 | சிறந்த நடிகை | ஊமப்பெண்ணின் உரியாடாப்பய்யன் |  |
| சம்ஸ்தான சர்க்கார் அவார்டு | 2004 | சிறந்த நடிகை | பெருமழக்காலம் |  |
| சம்ஸ்தான சர்க்கார் அவார்டு | 2010 | சிறந்த நடிகை | கத்தாம | } |
# அச்சனும் மகனும்



**அச்சனும் மகனும்** 1957 ஆம் ஆண்டு வெளியான இந்திய மலையாளத் திரைப்படம். ஜகதி என். கே. ஆசாரியின் கதை, திரைக்கதையில், திருனயினார் குறிச்சி, திருனெல்லூர் கருணாகரன், பி. பாஸ்கரன் ஆகியோர் எழுதிய பாடல்களுக்கு, விமல் குமார் இசையமைப்பு செய்திருக்கிறார். இது 1957 ஏப்ரல் 26- ஆம் நாள் வெளியானது.  

## பின்னணிப் பாடகர்கள்
ஏ. எம். ராஜா  
ஜிக்கி  
கே. றாணி  
சாந்தா பி. நாயர்  
சியாமளா  
ஸ்டெல்லா வர்கீஸ்
# கடல்புரத்தில் (புதினம்)


**கடல்புரத்தில்** எழுத்தாளர் வண்ணநிலவன் எழுதப்பட்ட புதினம் ஆகும். கடல்புறத்து மக்களின் வாழ்வின் பகுதியை குரூஸ் மிக்கேல், மரியம்மை, அமலோற்பவம், செபஸ்தி, பிலோமி ஆகிய கதாப்பாத்திரங்களின் வழியாகப் பதிவு செய்கிறார். 128 பக்கங்கள் கொண்ட இப்புதினம் கிழக்குப் பதிப்பக வெளியீடாக வந்துள்ளது.  

*இக்கதையைப் பற்றி* எனும் தலைப்பில் இப்புதினத்திற்கு  
வண்ணநிலவன் முன்னுரை எழுதியுள்ளார். அதில்,  

சொல்லுகிறதுக்கு எவ்வளவோ இருக்கிறது. ஓரத்தில் ஒதுங்கி நின்று எல்லாவற்றையும் வேடிக்கை பார்த்துப்  
பார்த்து இன்னும் அலுக்கவில்லை. எல்லோரையும் போலத்தான், 'இந்த வாழ்க்கையில்  
ஏதோ இருக்கிறது' என்று தேடிப்போய்க் கொண்டிருக்கிறேன். நான் எழுதவென்று ஆரம்பித்து  
'இவனும் ஏதோ சொல்லுகிறானே' என்ற ஒரு நிலையும் ஏற்பட்டுப் போயிருக்கிறது.  
என்கிறார்.  

## பின்னட்டைக் குறிப்புகள்
இப்புதினத்தின் பின்னட்டையில் காணப்படும் குறிப்புகள்:  

கடல்புரத்தில் பரபரப்பூட்டும் சம்பவங்களும் கிளர்ச்சி தரும் காட்சிகளும் கொண்ட நாவல் அல்ல. ஆனால், இது ஒரு நல்ல நாவல். கலைத்தன்மை நிறைந்த உயர்வான நாவல். படித்தவர்கள் மனதில் பல காலத்துக்கு அழுத்தமாக நிற்கக்கூடியது. இதன் கதாப்பாத்திரங்கள் இயல்பாக வளர்ந்து இயல்பாகவே நம்மனதில் இடம் பிடிக்கிறார்கள்.  
ஒரு தேர்ந்த சிறுகதையைப் போல போராட்டத்துடன் தொடங்குகிறது நாவல். அனாதி காலமாகத் தந்தைகளுக்கும் மகன்களுக்கும் இடையில் நிலவிவரும் நெருடல், உள்ளார்ந்த இணக்கமின்மை என்ற இழைகளோடு மின்னல் வெட்டுப் போன்ற சம்பவத்துடன் முழு வீச்சோடு ஆரம்பமாகிறது. ஆனால் போகப்போக நெருடல்களும் கோபங்களும் அமிழ்ந்து போக, கடல்புரத்து மக்களின் ஜீவ சரித்திரம்- குரூஸ் மிக்கேல், அவன் மனைவி மரியம்மை, மகன் செபஸ்தி, இளைய மகள் பிலோமி, பணியாள் சிலுவை, பக்கத்து வீட்டுக்கார ஐசக், பிலோமியின் சிநேகிதி ரஞ்சி, பிலோமிக்குப் பிரியமான சாமிதாஸ், மரியம்மையின் பிரிய வாத்தி, எல்லோருக்கும் பிரியமான பவுலுப் பாட்டா இவர்களின் கதையாகி மனிதர்களின் இதயங்களில் இயல்பாகக் குடிகொண்டுள்ள மூர்கக்குணமும் வெறித்தன்மைபோடு, ஆனால் களங்கமின்றி விவரிக்கப்படுகிறது.  
வாழ்க்கையின் முரண்பாடான அம்சங்களை மிகவும் யதார்த்தமாகவும் தீவிரமாக எதிர்க்க வேண்டிய அம்சங்களை மென்மையாகவும் சாத்தியமே என ஏற்றுக்கொள்ளும்படி சொல்கிறது இந்த நாவல். விஷயத்தைவிட ,சொல்லும் முறையில் அபூர்வ கலைத்தன்மை பூரணம் பெறுகிறது. இந்த நாவலின் சிறப்பு அம்சமே இதன் பாஷைதான். எதையும் சாதிக்கவல்ல பாஷை, இந்த நாவலையும் ஸ்தாபிக்கிறது.  
இன்னும் பல காலத்துக்குக் கடல்புரத்தில் சிறந்த நாவலாகவே இருக்கும்.
# அச்சனும் மகளும்


**அச்சனும் மகளும்** (*Achanum Makalum*) என்பது வள்ளத்தோள் நாராயண மேனன் எழுதிய மலையாள நூல். சகுந்தலையையும், அவள் தந்தை விசுவாமித்திரரையும் பற்றியது இக்கதை. சகுந்தலை, புத்திரன் கசியபர் ஆசிரமத்தில் வசிக்கும்போது, சகுந்தலையின் தந்தை விசுவாமித்திரர் அங்கு விருந்தினராக வருகிறார். சகுந்தலையையும் அவள் மகன் பரதனையும் கண்டார். சகுந்தலையை துஷ்யந்தன் புணர்ந்ததை அறிந்த விசுவாமித்திரர் அவரை சபிக்கிறார். சகுந்தலை தந்தையை சமாதானப்படுத்தி, நீடுழி வாழுமாறு வாழ்த்தச் செய்தாள்.
# வாடிவாசல் (புதினம்)



**வாடிவாசல்** என்பது குறுநாவல் ஆகும். எழுத்து பத்திரிகையை நடத்திய சி. சு. செல்லப்பா அவர்கள் எழுதியது இந்நூல். மொத்தம் 70 பக்கங்கள் கொண்ட குறுநாவல். காலச்சுவடு பதிப்பகம் இந்நூலை வெளியிட்டுள்ளது.  

## நாவலைப் பற்றி
வாடிவாசல் என்ற பெயரில் ஜல்லிக்கட்டை மையமாகக் கொண்டு சி.சு.செல்லாப்பா ஒரு நாவல் எழுதியுள்ளார். வாடிவாசல் என்பது ஜல்லிக்கட்டின் போது காளைகளை ஒவ்வொன்றாக அவிழ்த்து விடும் இடமாகும்.இவ்வாசலை தாண்டும் முன் காளைகளின் மூக்கணாங்கயிறு உள்ளிட்ட அனைத்துப் பிணைப்புகளையும் அறுத்து விடுவர்.அலங்காநல்லூர் ஜல்லிக்கட்டில் வாடிவாசல் பயன்படுத்தபடும்.மாடுபிடி வீரர்கள் வாடிவாசலைப் பார்த்த படியே இருப்பர்.ஆனால் சில ஜல்லிக்கட்டில் நிகழ்வுகளில் வாடிவாசல் இல்லாமல் நாலாபக்கங்களிலிருந்தும்  

மாடுகளைத் திறந்து விடும் வழக்கமும்உள்ளது.எந்தப் பக்கத்திலிருந்து காளை பாயப் போகிறது என்றே தெரியாது.செல்லாயி அம்மன் கோயில்தான் கதைக்களம். அந்த சல்லிக்கட்டு வாசல்தான் மொத்த நாவலும். இரண்டு இளைஞர்கள் பிச்சி மற்றும் மருதன். சல்லிக்கட்டின் நுணுக்கங்கள் தெரிந்த ஒரு வயதானக் கிழவர் மற்றும் ஜமீன்தார். அவர்களின் எண்ண ஓட்டங்கள், கொஞ்சம் பழைய நினைவுகள் என கச்சிதமான நாவல்.
# அடைமாங்காய்


**அடைமாங்காய்** என்பது மாங்காயில் உப்பு சேர்த்து செய்யப்படும் பதார்த்தம். மாங்காய் காய்க்கும் காலங்களில் அதை உணக்கி செய்வர்.  

## செய்யும் விதம்
மாங்காயை எடுத்து, அதை நான்கைந்து பாகங்களாக நடுகோட்டின் வழியாக பிரித்து, அதின் உப்பு சேர்த்து வெயியில் உலர்த்துவர்.  

## பயன்பாடு
அடைமாங்காய் உணவுக்கு துணை உணவாக சேர்த்துக் கொள்ளப்படும். தமிழ்நாட்டிலும், கேரளத்திலும் அதிகப் பிரபலமானது. அடைமாங்காயில் ஊறுகாய் செய்யப்படும்.
# வார்ப்புரு:கேரளப் பழங்குடியினர்

<br clear="all" />  
| கேரளத்தில் ஆதிவாசிகள் |  |
| --- | --- |
| • அடியர்
• அரநாடன்
• ஆளார்
• எரவல்லன்
• இருளர்
• காடர்
• கனலாடி
• காணிக்காரர்
• கரவழி
• கரிம்பாலன்
• காட்டு நாயக்கர்
• கொச்சுவேலன்
• கொறகர்
• குண்டுவடியர்
• குறிச்யர்
• குறுமர்
• சிங்கத்தான்
• செறவர்‌
• மலையரயன்
• மலைக்காரன்
• மலைகுறவன்
• மலைமலசர்
• மலைப்பண்டாரம்
• மலைபணிக்கர்
• மலைசர்
• மலைவேடர்
• மலைவேட்டுவர்
• மலையடியர்
• மலையாளர்
• மலையர்
• மண்ணான்
• மறாட்டி
• மாவிலர்
• முடுகர்
• முள்ளுவக்குறுமன்
• முதுவான்
• நாயாடி
• பளியர்
• பணியர்
• பதியர்
• உரிடவர்
• ஊராளிக்குறுமர்
• உள்ளாடர்
• தச்சனாடன் மூப்பன்
• விழவர்
• சோலநாயக்கர் | } |

<noinclude>  

</noinclude>
# க. பாலசிங்கம்


**கதிரவேற்பிள்ளை பாலசிங்கம்** (*Kathiravetpillai Balasingam*, 23 சூன் 1876 &ndash; 4 செப்டம்பர் 1952) இலங்கைத் தமிழ் வழக்கறிஞரும், அரசியல்வாதியும் ஆவார். இவர் இலங்கை சட்டவாக்கப் பேரவை, இலங்கையின் நிறைவேற்றுப் பேரவை ஆகியவற்றின் உறுப்பினராக இருந்தவர்.  

## வாழ்க்கைக் குறிப்பு
பாலசிங்கம் இலங்கையின் வடக்கே யாழ்ப்பாண மாவட்டத்தில் உடுப்பிட்டி என்ற ஊரில் வைமன் கு. கதிரவேற்பிள்ளை என்பவருக்குப் பிறந்தார். இவர் யாழ்ப்பாணக் கல்லூரி, மற்றும் கொழும்பு றோயல் கல்லூரி ஆகியவறில் கல்வி கற்றார். இலங்கையில் ஆயுர்வேத மருத்துவக் கல்லூரி, சுதேச மருத்துவமனை, அரசு அடைமான வங்கி போன்ற சேவைகள் ஆரம்பிப்பதற்கு இவர் மூல காரணமாக விளங்கினார். மாவலி ஆற்று நீரை வேளாண்மைக்கு வசதியாகத் திசை திருப்ப இவர் முன்னோடியாக இருந்து உழைத்தார்.  

## மறைவு
பாலசிங்கம் 1952 செப்டம்பர் 4 இல் மறைந்தார். 1984 ஆம் ஆண்டு மே 22 இல் இலங்கை அரசு இவரது படம் பொறித்த முத்திரை வெளியிட்டுக் கௌரவப்படுத்தியது.
# அடியர்


**அடியர்** அல்லது **இரவுலா** (*Ravula*, மலையாளத்தில் **அடியர்**, கன்னடத்தில் **யெரவுலா**) எனப்படுவோர் கேரளா மற்றும் கருநாடகாவில் வாழுகின்ற ஒரு பழங்குடியினர் ஆவர். இவர்கள் பொதுவாக பேசும் மொழி ரவுலா மொழி என்று அழைக்கப்படுகிறது. இவர்கள் கேரளாவின் கண்ணூர் மற்றும் வயநாடு மாவட்டங்களிலும், கருநாடகாவின் குடகு மாவட்டத்திலும் வாழ்கின்றனர். இவர்களில் பெரும்பாலோர் விவசாயத் தொழிலாளர்களாகவும் உள்ளனர். இவர்கள் கடந்த காலத்தில் விவசாய பண்ணையடிமைகள் என்று நம்பப்படுகிறது. அடியன் என்ற சொல்லுக்கு அடிமை என்று பொருள்.  

இவர்களின் குடியிருப்புகள் 'குஞ்சு' என்று அழைக்கப்படுகின்றன. இவர்கள் ஒரே மாதிரியானவர்கள், பெரும்பாலும் பேச்சுவார்த்தை திருமணத்தை கடைப்பிடிக்கின்றனர், இருப்பினும் இவர்களிடையே பல காதல் திருமணங்களும் நடைபெறுகின்றது.  

தற்போது இரவுலா சமூகத்தினர் மிகவும் பின்தங்கிய நிலையில் உள்ளார். இவர்கள் பெரும்பாலும் காபி தோட்டங்கள் மற்றும் தேயிலைத் தோட்டங்களில் விவசாயத் தொழிலாளர்களாகவும், சிலர் வனத்துறையிலோ அல்லது பிற தொழில்களிலோ வேலை செய்கிறார்கள். யெரவுலா பழங்குடியினர் மந்திரங்கள் மற்றும் ஆன்மீகத்தை நம்புகிறார்கள். மேலும் இவர்கள் சாமுண்டேஸ்வரியம்மா மற்றும் காவேரியம்மா போன்ற இந்து தெய்வங்களை வழிபாடு செய்கின்றனர். இவர்கள் தாங்கள் சொந்தமாகவே, மருந்துகளை தயாரித்து பயன்படுத்துகின்றனர்.  

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடிகள் வகுப்பில் உள்ளனர்.  

## கலாச்சாரம்
சூனியத்தில் நம்பிக்கை கொண்ட இவர்களிடையே பல பழக்கவழக்கங்கள் மற்றும் சடங்குகள் பின்பற்றப்படுகின்றன. காதிகா என்பது நோய்களைக் குணப்படுத்தவும், துன்பங்கள் மற்றும் கண் திருஷ்டியைத் தடுக்கவும், பாதுகாப்பான குழந்தைப் பேற்றிற்காகவும், அவர்களால் நிகழ்த்தப்படும் ஒரு சடங்கு நடன வடிவமாகும்.